text: I dag går det løs: Grøn Koncert starter musikturen
  21 juli 2016 kl. 06.26
  Turnéen rundt i det danske sommerland starter i dag, når Grøn Koncert skruer op for musikken i Kolding.
  Glade mennesker, kolde fadøl og god musik.
  Opskriften på en festival er simpel, og selv om sommervejret ikke har været noget at råbe hurra for, så fortsætter sommertraditionerne ufortrødent - og Grøn Koncert er en af dem.
  Fodboldbanerne ved Seest Boldklub danner torsdag rammerne om Grøn Koncert fra kl. 13.00 og frem til kl. 21.30. Programmet byder blandt andet på Suspekt, Nik & Jay, Mads Langer, De Eneste To og D-A-D. Muskelsvindfonden håber på, at mellem 12.000 og 14.000 gæster dukker op.
  Grøn Koncert er på tour resten af juli, og festen fortsætter i Randers, Aarhus, Aalborg, Esbjerg, Odense, Næstved og København
  